**Referat fra bestyrelsesmøde nr. 2-2022, tirsdag den 1. marts**

**2022**  
  
**Til stede:**  
  
Carl-Johan Dissing (CJD)  
Joachim Danckert (JD) -referent

Annette Lund Jensen (ALJ)

Andreas Poulsen (AP)

Nicolaj Frederiksen (NF)

Malene Tylak Rodkjær (MTR)

Torben Pedersen (TP)

Thomas Tylak Rodkjær (kapsejladsudvalget)

**Dagsorden:**

01. opfølgning på generalforsamlingen  
02. konstituering – formand, næstformand, kasserer, sekretær  
03. økonomi – medlemmer, kommunen, annoncer  
04. visionsplan for Gjøl Havn  
05. surfstation - stade  
06. surf – forår  
07. SUP – forår  
08. Joller – forår  
09. Blå bånd – Nibe evt. andre klubber  
10. Isætning den 9. og 23. april  
11. eventuelt

**01. Opfølgning på generalforsamlingen**

Generalforsamlingen forløb stille og fredeligt.

CJD gennemgik de væsentligste punkter i bestyrelsens beretning.

Som nye medlemmer af bestyrelsen blev valgt Torben Pedersen og Malene Tylak Rodkjær (erstatter Martin Nissen Nørgaard og Carsten Eriksen).

Regnskabet for 2021 blev godkendt, og budgettet for 2022 gennemgået.

Opfølgning på bestyrelsesmøde 1 2022:

Indkaldelse til 2 arbejdsaftener (helst tirsdag) i foråret (bl.a. maling af klubhuset mod vest, maling af stern ). **JD** tovholder

**CJD** undersøger muligheder for afholdelse af VHF/SRC-kursus i klubhuset (kontakter Aalborg Sejlklub/Sejlklubben Limfjorden, der begge afholder VHF/SRC-kurser.). Dansk Sejlunion afholder online kurser, og DS er også certificeret til at afholde eksamen online.

Flipperjoller: **CJD** har kontaktet Nibe Sejlklub; GSK venter på tilbagemelding

Surfertrailer er gået i stykker. **NF** ser om han kan finde en erstatning. Hvis der ikke kan findes en brugt, skal der anskaffes en ny.

Udluftningsventiler i SUP-trailer. **NF** tovholder

Det Blå Kalder: GSK laver ingen events i år. Muligvis er det fornuftigt at lave noget i forbindelse med Tour de Jammerbugt (måske noget, der kan erstatte Havnens Dag)

**02. konstituering – formand, næstformand, kasserer, sekretær**

Bestyrelsen har konstitueret sig som følger:

Carl-Johan Dissing – formand

Nicolaj Frederiksen – næstformand

Joachim Danckert – kasserer & sekretær

JD meldte ud, at 2022 var hans sidste år som kasserer

**03. økonomi – medlemmer, kommunen, annoncer**

JD runddelte regnskabsoversigt per 1. marts. På driftskontoen står der kr. 337.836

Der er stadig nogle sponsorer/annoncører, der ikke har betalt for 2021. **CJD** rykker.

**MTR** vil overtage jobbet med annoncører/sponsorer. **CJD** vil sætte MTR ind i hvad/hvordan jobbet er blevet håndteret.

Jammerbugt Kommune har sendt regning for GSKs andel af de nye fliser på vestsiden af masteskuret. Beløbet er noget større end aftalt på brugermødet 2021, fordi kommunen ikke har løftet momsen af. CJD har kontaktet kommunen desangående.

04. **visionsplan for Gjøl Havn**

Der har været afholdt møde med Jammerbugt Kommune den 15. februar vedrørende den visionsplan for de tre Limfjordshavne, som kommunen vil have udarbejdet inden sommerferien 2022. Mødet blev afholdt i sejlklubbens lokaler og fra GSK deltog CJD, NF og JD. Mødet var meget konstruktivt; og til forskel fra nogle af de tidligere møder med Jammerbugt Kommune, havde repræsentanterne fra Jammerbugt Kommune sat sit ind i ( i hvert fald det meste) af det materiale klubberne på havnen har sendt til kommunen vedr. klubberne på havnens visioner for ”Fremtidens Gjøl Havn”. Repræsentanten for Gjøl Borger- og Erhvervsforening fremførte igen foreningens ønske om Fjordhytter langs havnebassinkanten syd for servicebygningen. Det blev dog præciseret over for Kommunen, at ingen af foreningerne på havnen bakkede op om at der laves Fjordhytter på havneområdet.

For at være sikre på, at Jammerbugt Kommune har alt relevant skriftligt materiale fra klubberne vedr. Fremtidens Gjøl Havn, fremsender **CJD** en opdateret liste over relevant skriftligt materiale til Lars Haagensen, Jammerbugt Kommune.

05. **surfstation – stade**

Norlys Vækstpulje har bevilget kr. 100.000. Det resterende beløb søges hos div. fonde (fx Sparekassen Vensdyssels Fond- Hvetbo, Sparekassen Kronjyllands Fond, Hempel, Kultur- og landdistriksmidler etc.). **NF og TP** er tovholdere

**06. surf – forår**

Træning starter 1. onsdag efter påskeferien.

Der er meldt 4 til trænerkursuser, som afholdes af Dansk Sejlunion i Aarhus.

**07. SUP – forår**

Der afholdes introkurser den 2. og 9. maj.

I stedet for alm. træningsaftener planlægges en række ture (Safarie; se hjemmesiden)

Efter to til tre almindelige træningsgange er der mulighed for at blive frigivet, hvorefter man ud over træning frit kan benytte udstyret og tage på vandet alene eller med andre frigivne medlemmer – også uden for den organiserede træning.

Det blev diskuteret om det af sikkerhedsmæssige hensyn vil være hensigtsmæssigt med en logbog (hvis man tager på vandet uden for træningsaftenenerne), hvor man skriver planlagt rute og planlagt hjemkomstidspunkt**.**

Måske kan der etableres et samarbejde med svømmeklub, fx i Pandrup, så børn kan prøv SUP i et svømmebassin.

**08. Joller – forår**

Der satses på at jollesejlads kan gennemføres med samme ”bemanding” som i 2021. **CJD** kontakter Martin og Thomas mht. såvel bemanding som startdato.

**09. Det Blå Kalder – Nibe evt. andre klubber**

Det Blå Kalder: GSK laver ingen events i år. Muligvis er det fornuftigt at lave noget i forbindelse med Tour de Jammerbugt (måske noget, der kan erstatte Havnens Dag)

Mht. datoer for events i regi af Det Blå Kalder afventes udspil fra Nibe Sejlklub

**10. Isætning den 9. og 23. april**

JD har sendt mail vedr. isætningsdatoer.

1. isætning: 9. april. **CJD** tovholder
2. isætning: 23. april. **AP** tovholder

**11. eventuelt**

Lejekontrakten med Jammerbugt Kommune (klubhus + masteskur står på lejet grund) er forlænget frem til 1. jan. 2024.

Taget over entreen er utæt. AP har været på taget og konstateret, at utætheden ikke skyldes revnede tagplader. **AP** ser på problemet; og løser det hvis er til at have med at gøre uden de store problemer. Hvis ikke må vi have fat i Ole Larsen.

Standerhejsning blev fastsat til den 23. april kl. 14.00. Isætningen plejer at være færdig omkring kl. 13.00. **JD** køber ind (øl-vand-pølser) (JD har efterfølgende bestilt nye vimpel; de vimpler GSK fik leveret i 2016 er alle ”brugt” op.)

Tværbjælken til slisken på østmolen er ved at rive sig løs. Udsætning af slisker på østsiden afventer resultatet af ansøgningerne vedr. Surf station på vinterpladsen.

”Takkemiddag” (planlagt til den 25. marts er blevet udsat til efteråret; måske skulle vi prøve med en grillaften i foråret).

Rengøring: Svanen vil blive bedt om at vaskegulv + rengøre toilet 2 gange per måned i sommersæsonen (maj – oktober).

**Næste bestyrelsesmøde:**

**tirsdag den 3. maj kl. 19.00**